devotion and love for others - Navbharat Times Reader's Blog
March 18, 2019, 10:21 am IST सुदर्शन खन्ना in सुदर्शन नवयुग | रिश्ते-नाते
इतना तो कोई सगा भी नहीं करताः आदरणीय कुलवंत जी
‘इतना तो कोई सगा भी नहीं करता जितना लीला बहन ने हमारे लिये किया है’, ये उद्गार हैं आदरणीय गुरमैल जी की जीवन-संगिनी आदरणीय कुलवंत जी के जो उन्होंने हाल ही में प्रकट किये। ये उद्गार एक कसौटी है जिस पर आदरणीय लीला जी हमेशा ही खरी उतरी हैं। ‘आया रे आया रे आया भाजी वाला’, ’मेरा भैया ही दीवाना, इसकी बातों में न आना’ और कुछ अन्य गानों के मुखड़े सारी उम्र नहीं भूले … जो कल मैंने लिखा था ‘बेटा तूने मुझे एक संन्यासी से संसारी बना दिया’ वह इस फिल्म का अंतिम डायलाॅग है’ लिखा आदरणीय गुरमैल जी ने आदरणीय लीला जी के लेख ‘पांच साल की बधाईः गुरमैल भाई’ पर की व्यक्त की गई प्रतिक्रिया पर अपने उत्तर में। जिस फिल्म की चर्चा हुई है उसका नाम है ‘तूफान और दीया’। अनेक महानुभावों ने पुष्प बिखेरेेे हैं तथा शब्दार्पण किया है। और भी बहुत कुछ लिखा है। आदरणीय गुरमैल जी ने बहुत कुछ लिखा है। उनकी जीवनी से लगभग सभी परिचित हो चुके हैं और इस ब्लाॅग में अपने अपने उद्गार प्रकट कर चुके हैं। आदरणीय रविन्दर सूदन जी, प्रकाश मौसम जी, प्रकृति प्रेमी मित्र इन्द्रेश जी। असंख्य पाठकों ने पढ़ा होगा और सराहा होगा।
आदरणीय गुरमैल जी के बारे में जितना पढ़ा यही समझ में आया कि वे ज़िन्दगी के कमांडर हैं। उनके जीवन में जितनी भी मुसीबतें आईं उनका उन्होंने हिम्मत से सामना कर खुद को एक ग्लेडिएटर का दर्जा दे दिया है। ऐसी मुसीबतें किसी को भी तोड़ने में सक्षम होती हैं पर आदरणीय गुरमैल जी से टकराते समय उन्हें उनकी हिम्मत का अंदाज़ा नहीं था। उनका मुकाबला एक फौलाद से हुआ था। उनकी इसी हिम्मत के मद्दे नज़र मुझे ‘तूफान और दीया’ के गाने का स्मरण हो आया और उसे मैंने आदरणीय गुरमैल जी पर सजाया जो उन्हें पसंद आया और उन्होंने आशीर्वाद दिया। आदरणीय लीला जी की प्रेरणा से इस गीत को स्वर देकर उन्हें भेजा।
आदरणीय गुरमैल जी के बारे एक बात काबिले गौर है कि उम्र के इस पड़ाव में जब कंठ उनका साथ नहीं दे पा रहा जिस प्रकार का स्नेह प्रदर्शन वे करते हैं वह निशब्द कर देता है। वे इंसानियत की जीती जागती मिसाल हैं। उनसे गुफ्तगू करके ऐसा लगा कि वे हमारे ही परिवार के पूज्य हैं।
आदरणीय गुरमैल जी एक ऐसी शख्सियत हैं जिसके अंतस में विनम्रता का विशाल भंडार है। एक जगह वे लिखते हैं ‘लीला बहन, पांच साल ऐसे बीत गए जैसे कल की बात हो, सच ही तो है, अच्छे और नेक इंसानों से कौन दोस्ती नहीं करेगा, आप ही तो हैं, जिन्होंने मुझे जीने का मकसद दिया, भले ही यह आपकी पर्सनैलिटी ही हो कि सब से दोस्ती करना आपका स्वभाव ही हो, लेकिन मेरे लिए तो वरदान ही साबित हुआ, भला हो उस ‘आज के श्रवणकुमार’ का जो इतनी खूबसूरत शुरुआत मेरे लिए लेकर आया कि मुझे कहां-से-कहां तक पहुंचा दिया, इस सब के लिए मैं तहेदिल से आपका धन्यवाद करता हूं’। आदरणीय गुरमैल जी ऐसा व्यक्तित्व हैं जो स्नेह लेना भी जानते हैं पर बदले में अपार स्नेह देना भी जानते हैं।
जब सभी आनन्द ले रहे थे तो प्रकृति में प्रकृति प्रेमी आदरणीय इन्द्रेश जी का इन्द्रधनुष छाया और जिस प्रकार इन्द्रधनुष के सभी रंग आपस में जुड़े रहते हैं उसी के अनुरूप इन्द्रेश जी ने संदेश दिया ’आदरणीय लीला बहन, आपके माध्यम से हम सभी ब्लाॅगर एक दूसरे से जुड़ रहे हैं यह आपकी सबसे बड़ी उपलब्धि है। सभी को एक सूत्र में जोड़ना जो आज के समय में बहुत ही आवश्यक है, हम सभी एक दूसरे को पढ़ रहे हैं, समझ रहे हैं। अब तक लेखक को तो पाठक पढ़ता था पर दोनों में संपर्क नहीं हो पाता था यह इस मंच खूबी है कि इसमें लेखक और पाठक में भी सम्बन्ध बनते हैं’। इन्द्रेश के इन्द्रधनुष से निकला यह संदेश हृदय को छू गया।
‘यादों में बसी एक प्रतिक्रियाः आदरणीय महोदया, कलम से निकली कहानी किसी का जीवन बदल सकती है, शायद इसलिए सभी लिख रहे हैं। ऐसी कहानियों की हम भी कद्र करते हैं। कृप्या इस कहानी को भी प्रकाशित करें तो ज्यादा अच्छा होगा। यह अटल सत्य है कि स्वयं की सोच, अच्छा मार्ग ही सबसे ज्यादा रंग लाता है। सुन्दर रचना के लिए, बहुत शुभकामनाएं। कलम की धार बनी रहे … आदरणीय महोदया, बहुत शुभकामनाएं’ भीनी भीनी सुगंध लिये ये फुहारें आदरणीय प्रकाश मौसम जी ने बरसाई हैं जो सभी के दिल में छाई हैं।
इस लेख पर तालियों की गड़गड़ाहट की गूंज में एक और स्वर गूंजा जिसने कहा ‘आदरणीय दीदी, यही हम सबकी शुभकामना है, लीला तिवानी, इंद्रेश उनियाल, सुदर्शन खन्ना, प्रकाश मौसम’ गुरमैल जी को बता दीजिए कि मैं भी उनको शुभकामना देने में शामिल हूं।’ कितना शुद्ध उल्लास, पवित्र विचार और सरलता लिये शब्दों में अभिव्यक्ति उस व्यक्तित्व की कलम से जिसे हम सब आदरणीय रविन्दर सूदन जी के नाम से जानते हैं। उनकी लेखनी कमाल की है और शब्दों को ही धुन बना देती है। अलंकारों से युक्त उनके काव्यमय शब्द किसी को भी बरबस आकर्षित करने की क्षमता रखते हैं।
एक जगह आदरणीय दीदी ने लिखा ‘आप से संबंधित सबसे पहला ब्लाॅग ‘गुरमैल गौरव गाथा’ 17 मार्च को छपा और मैंने माना कि 17 मार्च का दिन भी मनाया जाना चाहिए। इसी विचार को ध्यान में रखते हुए मैंने यह रचना की है क्योंकि मैं समझता हूं कि किसी भी अवसर पर आपको कुछ न कुछ भेंट करना चाहिए तो यह एक विनम्र भेंट है। इस त्योहार के बाद रंग बिखेरता आयेगा होली का त्योहार और आप सभी मेरी रंग-बिरंगी शुभकामनाएं कीजिए स्वीकार।
व्यंग्य कविता कांग्रेस -अधिकार समाज नेता देश bjp सुधार भारत मोदी उपयोग अधिकार चुनाव इस्लाम कर्तव्य सिरसा हरियाणा मोनिका-गुप्ता अराजकता सुरक्षा लघुकथा ब्लाग सरकार दुरूपयोग